Հերցլիահ (բժշկական կենտրոն)

Հերցլիահ (եբրայերեն՝ הרצליה מדיקל סנטר‎, պաշտոնապես «Հերցլիահ բժշկական կենտրոն») Իսրայելի խոշորագույն մասնավոր բժշկական կենտրոններից մեկը, որը գտնվում է Հերցլիահ քաղաքում, «Շարոն» հյուրանոցի կողքին։ Հերցլիահ բժշկական կենտրոնի հիվանդանոցը 60% մասնավոր սեփականություն է, իսկ 40%-ը պատկանում է«Կլալիտ» առողջության ապահովագրության հիմնադրամին։ Բժշկական կենտրոնի գլխավոր տնօրենը Դանի Էնգելն է։ Պատմություն «Հերցլիահ բժշկական կենտրոնը» հիմնադրվել է 1982 թվականին։ երցլի բժշկական կենտրոնում աշխատում է մոտ 600 մարդ։ Բժշկական կետնրոնն ունի 7 վիրահատական սենյակ։ 1991 թվականին բժշկական կենտրոնի շենքը ենթարկվեց ընդլայնման և ավելացրեց վիրաբուժական սենյակների քանակը։ Կենտրոնը հայտնի է նաև արտասահմանում։ Ծառայում է արտասահմանյան հյուպատոսությունների և դեսպանատների աշխատակիցներին։ Մասնավորապես, այն աշխատում է արտասահմանցի հիվանդների հետ։ Բաժանմունքներ Ուղղություններ՝ սրտաբանություն, գաստրոէնտերոլոգիա, արտամարմնային բեղմնավորում և այլն։ Վիրաբուժության կենտրոնը կատարում է ճողվածքի, թութքի, ճարպակալման և այլոց վիրաբուժական բուժում։ Սրտանոթային վիրաբուժության կենտրոն. Հերցլիահն առաջին մասնավոր հաստատությունն է, որն ստացել է սրտանոթային վիրաբուժության վիրահատության իրավունք։ Հիվանդանոցում կատարվում է աորտոկորոնար շունտավորման վիրահատություն՝ շնչերակը շրջանցող պատվաստում և այլն։ Կան սրտաբանական և օրթոպեդիկ կենտրոններ։ Հերցլիահի բժշկական կենտրոնի մասնավոր կլինիկան միակ մասնավոր կլինիկան է, որին իրավունք է տրվել հոսպիտալացնել հոգեբուժական հիվանդներին, ինչպես նաև կատարել փոխպատվաստում, սրտանոթային և նյարդավիրաբուժական բուժում։ Սրտանոթային վիրահատությունը այս կլինիկայի առաջատար ուղղությունն է։ Հերցլիահ բժշկական կենտրոնի կլինիկան ունի առավել առաջադեմ էնդոսկոպիկ բաժանմունք։ Այստեղ է գտնվում Իսրայելի լավագույն ախտորոշիչ բաժանմունքներից մեկը, կա նաև ռադիոլոգիական ախտորոշման կենտրոն և անհատական ցիտոգենետիկ լաբորատորիա։ Հիվանդանոցը օգնություն է ցուցաբերում բժշկության հետևյալ ոլորտներում. Ուրոլոգիա Մանկաբուժություն Ուռուցքաբանություն Մանկաբարձություն և գինեկոլոգիա Անգիոլոգիա Սեքսոպաթոլոգիա Ընդհանուր վիրաբուժություն Նեֆրոլոգիա Արտամարմնային բեղմնավորում Գաստրոէնտերոլոգիա Արյան փոխներարկում և հեմոդիալիզ Օրթոպեդիա Սրտային վիրաբուժություն Պլաստիկ վիրաբուժություն Նյարդաբանություն Լուսաթերապիա Ակնաբանություն Ինտենսիվ խնամք և վերակենդանացում Պրոկտոլոգիա Բժշկական գենետիկա Հերցլիահ հիվանդանոցի առանձնահատկությունն այն է, որ մեծ թվով որակավորված բժշկական անձնակազմ կենտրոնանում է մեկ հիվանդի վրա, քանի որ նախապատվությունը տրվում է հիվանդի նկատմամբ անհատական մոտեցմանը։ Բացի այդ, յուրաքանչյուր հիվանդ կարող է ընտրել իր բժիշկը։ Այս կլինիկան բուժում է ընդունում բոլոր հետաքրքրված օտարերկրյա քաղաքացիների համար։ Հերցլիահ կլինիկան ունի արտամարմնային բեղմնավորման բաժանմունք, շտապօգնության բաժանմունք, ախտորոշիչ կենտրոն, չորս ամբուլատոր բաժանմունք, վերականգնողական բաժանմունք, առանձնացված բժշկության բաժանմունք, պաթոլոգիական և այլ լաբորատորիաներ։ Հատկապես այս կլինիկայում զարգացած է վիրաբուժական բաժանմունքը, որը բաղկացած է ութ վիրաբուժական սենյակներից և ապահովում է ներքին օրգանների հիվանդությունների բարձրակարգ բուժում։ Կլինիկան ունի վիրաբուժական կենտրոններ, որոնք մասնագիտանում են հետևյալ ոլորտներում. - Ուռուցքային վիրաբուժության կենտրոն. բարձրակարգ վիրաբույժները կատարում են ենթաստամոքսային գեղձի, լյարդի, հաստ աղիքի վիրահատություններ, - Ընդհանուր վիրաբուժություն - ընդհանուր ընթացակարգեր. լեղապարկի վիրահատություն, ճողվածքի հեռացում, թութք։ Կատարում է նաև ստամոքսի բարդ վիրահատություններ և անոթային վիրահատություններ, - Օրթոպեդիկ կենտրոն - այստեղ կատարվում են ծնկների հոդերի, մեջքի հոդի և ողնաշարի վիրաբուժական բուժում, -Կաթետերիզացման կենտրոն. վիրահատություններ են կատարվում սրտի բնածին արատների, բոլոր տեսակի անգիոպլաստիկայի և կաթետերիզացման համար, -Սրտանոթային վիրաբուժության կենտրոն - արտոնագրված է կատարել սրտի բաց վիրահատություններ, վիրահատություն` ծննդյան թերությունները վերացնելու, շնչուղիների, ինչպես նաև սրտի փականների հետ կապված վիրահատություններ, կարոտիդ շնչերակ և սրտի վիրահատություններ։ Աշխատակազմ Հերցլիահ բժշկական կենտրոնի աշխատակազմ. 350 բժիշկներ 122 բուժքույրեր 74 զարգացած հավաստագրերով բուժքույրեր Տես նաև Բժշկական զբոսաշրջություն Արտաքին հղումներ Իսրայելի լաբորատորիայի հավատարմագրման մարմնի կայքում Ծանոթագրություններ